Ego Robertus Dei gratia lingonensis episcopus notum facio omnibus tam præsentibus quam futuris, quod Renaudus de Uiuex, miles, dedit in perpetuam elemosinam Deo et Domui Dei de Tilicastro pro remedio animæ Margaretæ uxoris suæ, usuarium suum tam in hosco, quam in plano, et in aquis apud Maireum, et per totum eiusdem uillæ finagium in quantum ad eum dignoscitur pertinere: hanc elemosinam laudauerunt Guillermus et Petrus filii dicti Renaudi: præterea Aimo Talaues de Tilicastro, gener præfati Renaudi prædictam elemosinam in quantum ad eum pertinebat laudauit et fecit similiter prædictæ Domui pro salute animæ Margaritæ nominatæ: et hoc laudauerunt Damnos uxor prædicti Aimonis et Giloze Jaques Huguenet filii eorum et Marieta filia sua. In cuius testimonium præsentem cartam sigilli mei munimine roboraui. Actum anno incarnationis Domini m° cc° VI°.